CELEX: 31981R0461
Language: el
Date: 1981-02-24 00:00:00
Title: Κανονισμός (ΕΟΚ) αριθ. 461/81 τής Επιτροπής τής 24ης Φεβρουαρίου 1981 περί τροποποιήσεως τού κανονισμού (ΕΟΚ) αριθ. 2335/80 όσον αφορά τήν προθεσμία υποβολής αιτήσεων πρός έγκριση συμφωνητικών παραδόσεως γιά τήν προληπτική απόσταξη οίνου γιά τήν περίοδο 1980/81

Avis juridique important

|

31981R0461

Κανονισμός (ΕΟΚ) αριθ. 461/81 τής Επιτροπής τής 24ης Φεβρουαρίου 1981 περί τροποποιήσεως τού κανονισμού (ΕΟΚ) αριθ. 2335/80 όσον αφορά τήν προθεσμία υποβολής αιτήσεων πρός έγκριση συμφωνητικών παραδόσεως γιά τήν προληπτική απόσταξη οίνου γιά τήν περίοδο 1980/81  

Επίσημη Εφημερίδα αριθ. L 050 της 25/02/1981 σ. 0007

***** ΚΑΝΟΝΙΣΜΟΣ (ΕΟΚ) αριθ. 461/81 ΤΗΣ ΕΠΙΤΡΟΠΗΣ  της 24ης Φεβρουαρίου 1981  περί τροποποιήσεως του κανονισμού (ΕΟΚ) αριθ. 2335/80 όσον αφορά την προθεσμία υποβολής αιτήσεων προς έγκριση συμφωνητικών παραδόσεως για την προληπτική απόσταξη οίνου για την περίοδο 1980/81  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3456/80 (2), και ιδίως το άρθρο 11 παράγραφος 4,  Εκτιμώντας:  ότι δια του κανονισμού (ΕΟΚ) αριθ. 2335/80 της Επιτροπής (3) αποφασίσθηκε η έναρξη προληπτικής αποστάξεως για την περίοδο 1980/81· ότι το άρθρο 2 του ως άνω κανονισμού προβλέπει ορισμένες προθεσμίες για την τήρηση της διαδικασίας εγκρίσεως·  ότι τα συμφωνητικά που εγκρίνονται εντός των προβλεπόμενων προθεσμιών αφορούν ποσότητα οίνου κατώτερη της προβλεπομένης· ότι η κατάσταση αυτή δύναται να επιτείνει περισσότερο τη διαταραχή της ισορροπίας της αγοράς λαμβάνοντας ιδίως υπόψη τα διαθέσιμα αποθέματα και τον όγκο της τελευταίας σημαντικής συγκομιδής· ότι πρέπει, στο εξής, για να χρησιμοποιηθεί πλήρως η δυνατότητα που προσφέρεται από την προληπτική απόσταξη, να παραταθούν κατά δύο μήνες οι ως άνω προθεσμίες·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 2 του κανονισμού (ΕΟΚ) αριθ. 2335/80 τροποποιείται ως εξής:  1. Η ημερομηνία της 1ης Φεβρουαρίου 1981 που αναφέρεται στην παράγραφο 1 αντικαθίσταται από την ημερομηνία της 1ης Απριλίου 1981.  2. Η ημερομηνία της 15ης Φεβρουαρίου 1981 που αναφέρεται στην παράγραφο 2 αντικαθίσταται από την ημερομηνία της 16ης Απριλίου 1981.  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Φεβρουαρίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 24 Φεβρουαρίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 360 της 31. 12. 1980, σ. 18.  (3) ΕΕ αριθ. L 236 της 9. 9. 1980, σ. 5.